128. ΠΡΟΕΔΡΙΚΟ ΔΙΑΤΑΓΜΑ υπ’αριθ. 414 της 2/6 Οκτ. 1993 (ΦΕΚ Α΄175) Σύσταση Δ/νσης και Ανεξάρτητων Ειδικών Γραφείων στο Υπουργείο Πολιτισμού Βλ. και την ΥΠΠΟ/ΔΙΟΙΚ/Α/13857/18-21 Μαρτ.1996 (ΦΕΚ Β΄1992) απόφ. Υπ. Εσωτ., Δημ.Δ/κης και Αποκ/σης, Οικον. και Πολιτισμού, κατωτ.αριθ.140. Έχοντας υπόψη:  1.Τις διατάξεις της παρ. 5 του άρθρ. 24 του Νόμ. 1558/1985 "Κυβέρνηση και Κυβερνητικά Όργανα" (ΦΕΚ 137/Α΄), σε συνδυασμό με τη διάταξη του τελευταίου εδ. της παρ. 6 του άρθρ. 6 του Νόμ. 2026/1992 "ρύθμιση θεμάτων οργάνωσης και προσωπικού της δημόσιας διοίκησης" (ΦΕΚ 43/Α΄). 2.Τις διατάξεις του ΠΔ 941/1977 "περί Οργανισμού του Υπουργείου Πολιτισμού" (ΦΕΚ 320/Α΄). 3.Το γεγονός ότι από τις διατάξεις του παρόντος προκαλείται δαπάνη σε βάρος του κρατικού προϋπολογισμού ύψους δρχ. 820.000 περίπου για το τρέχον οικονομικό έτος και δρχ. 3.311.209 περίπου για καθένα από τα επόμενα οικονομικά έτη και το γεγονός ότι η ανωτέρω δαπάνη για το τρέχον οικονομικό έτος θα καλυφθεί από τον ειδικό φορέα 100 του τακτικού προϋπολογισμού του ΥΠΠΟ με μεταφορά πιστώσεων στους ΚΑΕ 0237, 0711, 1725, 1111 και 1151, ενώ για το επόμενο οικονομικό έτος η προκαλούμενη δαπάνη των δρχ. 3.311.209 θα προβλεφθεί στις σχετικές πιστώσεις του τακτικού προϋπολογισμού του ΥΠΠΟ έτους 1994. 4.Την αριθμ. Υ. 2009/20.5.93 απόφαση του Πρωθυπουργού και του Υπουργού Οικονομικών "ανάθεση αρμοδιοτήτων του Υπουργού Οικονομικών στους Υφυπουργούς Οικονομικών" (ΦΕΚ 365/Β΄). 5.Την αριθμ. 637/1993 γνωμοδότηση του Συμβουλίου της Επικρατείας, μετά από πρόταση των Υπουργών Προεδρίας της Κυβέρνησης και Πολιτισμού και Υφυπουργού Οικονομικών, αποφασίζουμε: Σύσταση Διεύθυνσης Σχέσεων Ελλάδας -  Ευρωπαϊκών Κοινοτήτων Άρθρ.1.-1.Συνιστάται στην Κεντρική Υπηρεσία του Υπουργείου Πολιτισμού Διεύθυνση Σχέσεων Ελλάδας - Ευρωπαϊκών Κοινοτήτων με γενικό σκοπό το συντονισμό και την προώθηση κοινοτικών θεμάτων αρμοδιότητας του Υπουργείου Πολιτισμού. Η ανωτέρω Διεύθυνση απαρτίζεται από τα ακόλουθα Τμήματα : α)Το Τμήμα Πολιτιστικής Πολιτικής και Σχεδιασμού. β)Το Τμήμα Εφαρμογής Περιφερειακής Πολιτιστικής Πολιτικής. Αντί για τη σελ.1271) Σελ. 1271(α) Τεύχος 1377 Σελ. 93 Υπουργείο Πολιτισμού 31.Π.α.127-128 γ)Το Τμήμα Κοινωνικής Πολιτικής, απασχόλησης και εκπαίδευσης. δ)Το Τμήμα Τεκμηρίωσης και μελετών. 2.Οι αρμοδιότητες της Διεύθυνσης Σχέσεων Ελλάδας - Ευρωπαϊκών Κοινοτήτων κατανέμονται μεταξύ των τμημάτων ως εξής: α)Τμήμα Πολιτιστικής Πολιτικής και Σχεδιασμού: Η παρακολούθηση στο πλαίσιο των Ευρωπαϊκών Κοινοτήτων θεμάτων αρμοδιότητας Υπουργείου Πολιτισμού και η συνεργασία με τις αρμόδιες υπηρεσίες του ίδιου Υπουργείου, τα συναρμόδια Υπουργεία και τους λοιπούς φορείς για τη διαμόρφωση προτάσεων προς τα διάφορα κοινοτικά όργανα. Η μέριμνα για την εκπροσώπηση της Ελλάδας στις Ευρωπαϊκές Κοινότητες. Η μέριμνα σε συνεργασία με τις άλλες υπηρεσίες του ΥΠ.ΠΟ για διεθνείς συναντήσεις, σχετικά με τις Ευρωπαϊκές Κοινότητες. -Ο σχεδιασμός για την αξιοποίηση των χρηματοδοτικών πόρων των Ευρωπαϊκών Κοινοτήτων καθώς και την προώθηση των εθνικών θέσεων και ενδιαφερόντων στο πλαίσιο της πολιτιστικής πολιτικής των Ευρωπαϊκών Κοινοτήτων και τη μέριμνα για επιμόρφωση - μετεκπαίδευση στις Ευρωπαϊκές Κοινότητες υπαλλήλων του Υπουργείου Πολιτισμού σε συνεργασία με το Τμήμα Οργάνωσης και Εκπαίδευσης. -Η παρακολούθηση θεμάτων σχετικών με τα οπτικοακουστικά μέσα στο πλαίσιο των Ευρωπαϊκών Κοινοτήτων. β)Τμήμα Εφαρμογής Περιφερειακής Πολιτιστικής Πολιτικής : -Η παρακολούθηση των εργασιών κατάρτισης του Κοινοτικού Προϋπολογισμού σε συνεργασία με τις υπηρεσίες του Υπουργείου Πολιτισμού και τους συναρμόδιους φορείς. -Η παρακολούθηση της προόδου όλων των έργων υποδομής που είναι ενταγμένα στα Κοινοτικά Προγράμματα και χρηματοδοτούνται από το Ευρωπαϊκό Ταμείο Περιφερειακής Ανάπτυξης (ΕΤΠΑ),  σε συνεργασία με τις αρμόδιες υπηρεσίες του Υπουργείου Πολιτισμού. -Η υποβολή προτάσεων, σε συνεργασία με όλες τις αρμόδιες Διευθύνσεις του Υπουργείου Πολιτισμού, για την τροποποίηση των έργων ΕΤΠΑ που είναι ενταγμένα στο Κοινοτικό Πλαίσιο Στήριξης (ΚΠΣ), όταν τούτο απαιτείται. -Η ευθύνη κατάρτισης προγραμμάτων έργων ΕΤΠΑ σε συνεργασία με τις Κεντρικές και Περιφερειακές Υπηρεσίες του Υπουργείου Πολιτισμού. γ) Τμήμα Κοινωνικής Πολιτικής, Απασχόλησης και Εκπαίδευσης. Σελ.1272(α) Τεύχος 1377 Σελ. 94 -Η κατάρτιση του ετήσιου προγράμματος εκπαιδευτικών επιμορφωτικών ενεργειών που χρηματοδοτούνται από τις Ευρωπαϊκές Κοινότητες και ειδικώτερα από το Ευρωπαϊκό Κοινωνικό Ταμείο (ΕΚΤ). -Η παρακολούθηση της προόδου και του βαθμού υλοποίησης των ενεργειών αυτών και η λήψη αποφάσεων για ενδεχόμενες τροποποιήσεις με σκοπό τη μεγιστοποίηση του οφέλους για τον τομέα του Πολιτισμού. -Η αξιοποίηση των πόρων που προέρχονται από τα χρηματοδοτικά όργανα των Ευρωπαϊκών Κοινοτήτων και ειδικότερα από το ΕΚΤ, οι Οικονομικές Σχέσεις των υπηρεσιών του Υπουργείου και Διεθνών Οργανισμών με τις Ευρωπαϊκές Κοινότητες καθώς και η σχετική ενημέρωση και ο συντονισμός όλων των αρμοδίων υπηρεσιών και φορέων. -Η διερεύνηση δυνατότητας συμμετοχής σε Κοινοτικές πρωτοβουλίες και δράσεις εκτός των διαρθρωτικών ταμείων ΕΤΠΑ και ΕΚΤ, καθώς επίσης και η ευθύνη κατάρτισης, σε συνεργασία με τις αρμόδιες υπηρεσίες του Υπουργείου Πολιτισμού, των σχετικών προτάσεων και η υποβολή τους στα αρμόδια όργανα των Ευρωπαϊκών Κοινοτήτων. -Η συνεργασία με την ΚΕΔΚΕ, τις Περιφέρειες και τον ΟΤ.Τ.Α. για την υλοποίηση προγραμμάτων διασυνοριακής, διαπεριφερειακής συνεργασίας αρμοδιοτήτων Υπουργείου Πολιτισμού, καθώς επίσης και με τους εκπροσώπους της Ελλάδας στην Επιτροπή Περιφερειών, που συστάθηκε με το άρθρ. 198Α της Συνθήκης της ΕΟΚ, όπως προσετέθη με το άρθρ. Ζ67 της Συνθήκης για την Ευρωπαϊκή Ένωση (Συνθήκη του Μάαστριχ), η οποία κυρώθηκε με τον Νόμ. 2077/1992 (ΦΕΚ136/Α΄). δ)Τμήμα Τεκμηρίωσης και μελετών : -Η ευθύνη τήρησης αρχείου με τα τεύχη της επίσημης Εφημερίδας των Ευρωπαϊκών Κοινοτήτων και όλων των Κοινοτικών Εντύπων και Εκδόσεων αρμοδιότητας Υπουργείου Πολιτισμού, καθώς και εκδόσεων γενικού Κοινοτικού ενδιαφέροντος. -Η παρακολούθηση ημερήσιου και περιοδικού τύπου για θέματα που αφορούν τους τομείς του Υπουργείου Πολιτισμού. -Η ενημέρωση των υπηρεσιών και των εποπτευομένων από το Υπουργείο Πολιτισμού ΝΠΔΔ και ΝΠΙΔ σε θέματα Ευρωπαϊκών Κοινοτήτων. 31.Π.α.128 Υπουργείο Πολιτισμού -Η ανάθεση και κατάρτιση μελετών, ώστε σε συνεργασία με το Τμήμα Πολιτιστικής Πολιτικής και Σχεδιασμού της παρούσας Δ/νσης να προωθηθούν διάφορες ενέργειες ενδιαφέροντος Υπουργείου Πολιτισμού. -Η φροντίδα νομοθετικής προσαρμογής στο Κοινοτικό Δίκαιο θεμάτων Υπουργείου Πολιτισμού, σε συνεργασία με το γραφείο Νομοθετικού Συντονισμού και τις αρμόδιες Δ/νσεις αυτού. -Η συνεργασία με το γραφείο Νομικού Συμβούλου του κράτους στο Υπουργείο Πολιτισμού, όπου απαιτείται. -Η μέριμνα για την κατά περίπτωση μετάφραση Κοινοτικών εγγράφων και αλληλογραφίας σχετικά με τον Πολιτισμό. -Η ευθύνη καταγραφής των σχετικών με τα Κοινοτικά Προγράμματα δραστηριοτήτων και προτάσεων των εποπτευμένων από το Υπουργείο Πολιτισμού Ανωτέρων φορέων. -Η σύνταξη του ετήσιου προγράμματος δράσης και των εκθέσεων απολογισμού έργου, σε συνεργασία με τα άλλα τμήματα της παρούσας διεύθυνσης και τις υπηρεσίες του Υπουργείου Πολιτισμού. Σύσταση Ανεξαρτήτων Ειδικών Γραφείων Άρθρ.2.-1.Συνιστώνται τα ακόλουθα ανεξάρτητα ειδικά γραφεία : α)Ειδικό Γραφείο για την Πολιτιστική Πρωτεύουσα της Ευρώπης. β)Ειδικό Γραφείο για την Ελληνική Προεδρία στις Ευρωπαϊκές Κοινότητες. γ)Ειδικό Γραφείο για το Μουσείο Ακρόπολης. δ)Ειδικό Γραφείο για το έργο ενοποίησης των αρχαιολογικών χώρων της Αθήνας. 2.Τα ανωτέρω Γραφεία ασκούν τις εξής αρμοδιότητες : α)Το Ειδικό Γραφείο για την Πολιτιστική Πρωτεύουσα της Ευρώπης είναι αρμόδιο γενικά για την προώθηση του θεσμού αυτού, την ανάπτυξη συνεργασίας και την ανταλλαγή υλικού και πληροφοριών με αντίστοιχες Υπηρεσίες των Κρατών Μελών και των Ευρωπαϊκών Κοινοτήτων και ειδικότερα για το συντονισμό των ενεργειών για την προετοιμασία της πόλης της Θεσ/νίκης, που έχει οριστεί ως πολιτιστική πρωτεύουσα της Ευρώπης για το έτος 1997, σε συνεργασία με τον "Οργανισμό Πολιτιστικής Πρωτεύουσας της Ευρώπης - Θεσσαλονίκη 1997". β)Το Ειδικό Γραφείο για την Ελληνική Προεδρία στην Ευρωπαϊκή Κοινότητα αρμοδιότητας του Υπουργείου Πολιτισμού, είναι αρμόδιο για την προετοιμασία και οργάνωση της Ελληνικής Προεδρίας και ιδιαίτερα για την επεξεργασία και προώθηση των προγραμμάτων δράσης στον τομέα του Πολιτισμού. γ)Το Ειδικό Γραφείο για το Μουσείο Ακρόπολης είναι αρμόδιο για το γενικό συντονισμό και την παρακολούθηση των εργασιών ολοκλήρωσης του παρόντος Μουσείου. δ)Το Ειδικό Γραφειο για το Έργο της Ενοποίησης των Αρχαιολογικών Χώρων της Αθήνας είναι αρμόδιο για το γενικό συντονισμό και την παρακολούθηση του έργου αυτού. 3.Το υπό στοιχείο β΄ ειδικό γραφείο θα λειτουργεί μόνο κατά την περίοδο ανάληψης της Προεδρίας των Ευρωπαϊκών Κοινοτήτων από την Ελλάδα 6 μήνες πριν από την έναρξη και 2 μήνες μετά τη λήξη αυτής. Κατά την πρώτη εφαρμογή της διατάξεως αυτής η λειτουργία του εν λόγω γραφείου θ΄ αρχίσει από τη δημοσίευση του διατάγματος αυτού στην Εφημερίδα της Κυβερνήσεως. Τα υπό στοιχεία γ΄ και δ΄ ειδικά γραφεία καταργούνται μετά τη λήξη του έργου για το οποίο συστάθηκαν με διαπιστωτική κανονιστική πράξη. Η λειτουργική υπαγωγή μονάδων Άρθρ.3.-1.Η Διεύθυνση Σχέσεων Ελλάδας - Ευρωπαϊκών Κοινοτήτων και τα ανεξάρτητα Ειδικά Γραφεία του άρθρ. 2 του παρόντος διατάγματος υπάγονται απευθείας στον Υπουργό Πολιτισμού. 2.Τα υπό στοιχεία γ΄ και δ΄ ειδικά γραφεία του προηγούμενου άρθρου λειτουργούν για την εκπόνηση των μελετών και την επίβλεψη των έργων για τα οποία είναι αρμόδια ως Διευθύνουσα Υπηρεσία. Χρέη προϊσταμένης αρχής ασκεί ο Γενικός Γραμματέας του Υπουργείου Πολιτισμού. Προϊστάμενοι Άρθρ.4.-1.Στη Δ/νση Σχέσεων Ελλάδας - Ευρωπαϊκών Κοινοτήτων προΐσταται υπάλληλος του κλάδου ΠΕ1 Διοικητικού με βαθμούς Διευθυντή Α΄Β΄, ή ΠΕ16 Ειδικού Επιστημονικού προσωπικού για θέματα Ευρωπαϊκών Κοινοτήτων με βαθμούς Δ/ντή Α΄ - Β΄. 2.Στα Τμήματα Πολιτιστικής Πολιτικής και Σχεδιασμού, εφαρμογής Περιφερειακής Πολιτικής Πολιτιστικής, Κοινωνικής Πολιτικής Απασχόλησης και Εκπαίδευσης καθώς και τεκμηρίωσης και Μελετών προΐστανται υπάλληλοι του κλάδου ΠΕ1 Διοικητικού, με βαθμούς Τμηματάρχη Α΄- Β΄ ή ΠΕ16 Ειδικού επιστημονικού προσωπικού για θέματα Ευρωπαϊκών Κοινοτήτων, με βαθμούς Τμηματάρχη Α΄Β΄. 3.α) Στο ανεξάρτητο Ειδικό γραφείο για την Πολιτιστική Πρωτεύουσα της Ευρώπης προΐσταται υπάλληλος του κλάδου ΠΕ1 Διοικητικού ή ΠΕ2 Αρχαιολόγων ή ΠΕ3 Αρχιτεκτόνων ή ΠΕ4 Πολιτικών Μηχανικών ή ΠΕ16 Ειδικού Επιστημονικού Προσωπικού για θέματα Ευρωπαϊκών Κοινοτήτων, με βαθμούς Τμηματάρχη Α΄ - Β΄. β)Στο ανεξάρτητο Ειδικό γραφείο για την Ελληνική Προεδρία στις Ευρωπαϊκές Κοινότητες προΐσταται υπάλληλος του κλάδου ΠΕ1 Διοικητικού ή ΠΕ16 Ειδικού Επιστημονικού Προσωπικού για θέματα Ευρωπαϊκών  Κοινοτήτων, βαθμούς Τμηματάρχη Α΄ - Β΄. (Μετά τη σελ.1272) Σελ.1273 Τεύχος 1222-Σελ.107 Υπουργείο Πολιτισμού 31.Π.α.128 γ)Στο ανεξάρτητο Ειδικό γραφείο για το Μουσείο της Ακρόπολης προΐσταται υπάλληλος του κλάδου ΠΕ3 Αρχιτεκτόνων βαθμούς Τμηματάρχη Α΄ - Β΄. δ)Στο ανεξάρτητο Ειδικό γραφείο για το Έργο ενοποίησης των Αρχαιολογικών Χώρων της Αθήνας  προΐσταται υπάλληλος του κλάδου ΠΕ3 Αρχιτεκτόνων, με βαθμούς Τμηματάρχη Α΄- Β΄. Τελικές Διατάξεις Άρθρ.5.-1.Από τη δημοσίευση του διατάγματος αυτού καταργείται το Τμήμα Σχέσεων Ελλάδος μετά των Ευρωπαϊκών Κοινοτήτων της Διεύθυνσης Μορφωτικών Σχέσεων του Υπουργείου Πολιτισμού, το οποίο συστάθηκε με την αριθ. 50682/19.8.1980 (ανωτ. Αριθμ. 52α) κοινή απόφαση του Υπουργού Προεδρίας της Κυβέρνησης και Υπουργού άνευ χαρτοφυλακίου επί σχέσεων μετά των ΕΚ και του Υπουργού Πολιτισμού και Επιστημών.

[Source: greek_legal_code_raptarchis | Tokens: 10637]